Miting de amploare în Pakistan, organizat de un partid islamist. Manifestația are loc în apropiere de Consulatul Francez din Karachi.
Un partid islamist organizează un miting în Karachi. Protestul are loc în apropiere de Consulatul Francez din Karachi. De partea cealaltă, Franța este asediată de atacuri teroriste.
După declarațiile președintelui francez Emmanuel Macron, în Pakistan a fost organizat un protest de amploare. Demonstrația are loc în apropierea Consulatului francez din Karachi. Emanuel Macron și-a declarat hotărârea de a susține dreptul la expresie liberă atât pentru cei care au realizat, cât și pentru cei care au difuzat caricaturile care îl înfățișează pe Profetul Mahomed. În octombrie, Franța a fost zguduită de mai multe atentate justificate prin poziția Franței față de caricaturile la adresa profetului Mahomed. Un profesor a fost decapitat într-o suburbie a Parisului după ce a prezentat elevilor caricaturile publicate de revista Charlie Hebdo, iar trei persoane au fost ucise la Nisa de un terorist care striga "Allahu Akbar!". Poliția continuă cercetările în și cazul preotului ortodox împușcat, sâmbătă seară, la Lyon.